Porsche 911

Η Porsche 911 (προφέρεται «Neunelf», δηλαδή «εννιά έντεκα» στα γερμανικά) είναι ένα σπορ αυτοκίνητο υψηλών επιδόσεων, δημιουργία της Porsche AG και, στον τομέα του πρεστίζ, η διαχρονική ναυαρχίδα της παλέτας των μοντέλων της γερμανικής αυτοκινητοβιομηχανίας Porsche. Σε όλες τις γενιές της, διαχρονικά, η 911 είναι ένα 2-πορτο, με σαλόνι διάταξης 2+2 θέσεων, σπορ αυτοκίνητο, με έναν αντισυμβατικό ξεχωριστό σχεδιασμό, καθώς και με κινητήρες επίπεδους / μπόξερ 6-κύλινδρους (H6), πάντα με τον κινητήρα και τη μετάδοση της κίνησης «όλα πίσω», και με ανεξάρτητη μπροστινή και πίσω ανάρτηση, με εξελιγμένο άξονα ταλάντευσης. Ο άξονας αυτός, είχε εμφανιστεί για πρώτη φορά στην προκάτοχο Porsche 356, η οποία ήταν και το πρώτο μοντέλο στην ιστορία της εταιρείας.

Διαδοχικές γενιές 

Οι πρώτες μελέτες για τον διάδοχο της Porsche 356 ξεκίνησαν το 1959 με το πρωτότυπο Projet T7, το οποίο στη συνέχεια υπέστη αρκετές βελτιωτικές αλλαγές.

Τελικώς, η πρώτη γενιά της 911 παρουσιάστηκε στις 12 Σεπτεμβρίου 1963 στο Σαλόνι Αυτοκινήτου της Φρανκφούρτης και τελικώς μπήκε στη μαζική παραγωγή τον Σεπτέμβριο του 1964, ενώ ειδικά οι πωλήσεις στις ΗΠΑ ξεκίνησαν τον Φεβρουάριο του 1965.

Από το αρχικό μοντέλο της 911 το 1964 μέχρι σήμερα, έχει υπάρξει 8 διαδοχικές γενιές της, με διαφορετικούς εργοστασιακούς κωδικούς η καθεμία και με συνεχείς τεχνολογικές ανανεώσεις, αν και η βασική δομική και σχεδιαστική ιδέα παρέμεινε αμετάβλητη και ελάχιστα πράγματα από αυτήν έχουν αλλάξει. Είναι αξιοσημείωτο ότι διατηρεί πάντα το ίδιο fastback αεροδυναμικό προφίλ, επιτυγχάνοντας έτσι το καλύτερο δυνατό αποτέλεσμα στην αεροδυναμική. Η μοναδική σοβαρή δομική αλλαγή, ήταν ότι ενώ ο κινητήρας τους ήταν αερόψυκτος μέχρι τη γενιά Porsche 993 (1993 - 1998), με την εισαγωγή της γενιάς Porsche 996, το 1997, έγινε υδρόψυκτος.

Διαχρονική απήχηση 

Επίσης, είναι ένα από τα γνωστότερα αυτοκίνητα παγκοσμίως, με εξαιρετικά υψηλό ίματζ και μάλιστα σταθερά σε όλες τις γενιές της. Παρά τους διαφορετικούς εργοστασιακούς κωδικούς για την κάθε γενιά της, με σκοπό τον ευκολότερο διαχωρισμό τους, διατηρείται παράλληλα και η ονομασία 911 διαχρονικά, ως η επίσημη εμπορική ονομασία. Ως αποτέλεσμα, η 911 είναι και ένα από τα μακροβιότερα ονόματα της παγκόσμιας αυτοκινητοβιομηχανίας και μάλιστα με συνεχή παραγωγή από το πρώτο αντίτυπο έως σήμερα, χωρίς καμία διακοπή της παραγωγής της. Στις 11 Μαΐου 2017, η συνολική της παραγωγή έφτασε το 1 εκατομμύριο αντίτυπα και το εκατομμυριοστό αντίτυπο ήταν το πράσινο μοντέλο της διπλανής φωτογραφίας.

Ειδικότερα για τους Γερμανούς, το όνομα Porsche 911 θεωρείται τόσο μεγάλος μύθος, όσο θεωρούνται αντίστοιχα η Chevrolet Corvette στις ΗΠΑ και όλα τα μοντέλα της Ferrari στην Ιταλία. Μάλιστα η 911 κατέλαβε την 5η θέση σε σχετική ψηφοφορία για το Αυτοκίνητο του Αιώνα που έγινε τον Δεκέμβριο του 1999 από διεθνείς ειδικούς, πίσω από το Ford Model T, το κλασικό Mini του 1959, το Citroën DS (το γνωστό στην Ελλάδα ως «βάτραχος») και το κλασικό Σκαθάρι. Αναλυτικά, η τελική κατάταξη στην ψηφοφορία της τελικής 5άδας των μοντέλων ήταν η εξής:

Αγωνιστικές επιτυχίες 

Καθ' όλη τη διάρκεια όλων των γενεών της, η 911 έχει βελτιωθεί τόσο από ιδιωτικές ομάδες όσο και από το ίδιο το εργοστάσιο για συμμετοχή σε ράλλυ και γενικότερα σε αγώνες αυτοκινήτων. Μάλιστα και στον τομέα αυτό είναι, διαχρονικά, ένα από τα πιο επιτυχημένα αυτοκίνητα που υπήρξαν ποτέ. Στα μέσα της δεκαετίας του 1970, η 911 Carrera RS με ατμοσφαιρικό κινητήρα κέρδισε πολλές κούρσες στο παγκόσμιο πρωτάθλημα σπορ αυτοκινήτων, όπως τις κούρσες Targa Florio, Daytona, Sebring και Nürburgring, ακόμα και έναντι ακριβότερων αυτοκινήτων. Το ίδιο μοντέλο σε έκδοση turbo, κέρδισε επίσης το πολυπόθητο 24ωρο πρωτάθλημα του Λε Μαν (Le Mans) το 1979.

Αναφορές

Βιβλιογραφία 
 Corlett, Tony (2005). Porsche 911 3.2 Carrera: The Last of the Evolution. Veloce Publishing Ltd. ISBN 978-1-904788-65-2.
 Paternie, Patrick C. (2001). Porsche 911. MotorBooks/MBI Publishing Company. ISBN 978-0-7603-0796-0.
 Paternie, Patrick C. (2004). Porsche 911 Red Book 1965–2005. MotorBooks/MBI Publishing Company. ISBN 978-0-7603-1960-4.
 Paul Frère: Die Porsche 911 Story. Motorbuch-Verlag, Stuttgart 2002, ISBN 3-613-02225-7
 Paul Frère (2006). Porsche 911 Story (eighth edition). J Η Haynes & Co Ltd. ISBN 1-84425-301-5.
 Holmes, Mark (2007). Ultimate Convertibles: Roofless Beauty. London: Kandour. pp. 128–133. ISBN 9781905741625.
 Meredith, L. (2000). Porsche 911. Sutton Publishing. ISBN 0-7509-2281-8.
 Morgan, P. (1995). Original Porsche 911. MBI Publishing. ISBN 1-901432-16-5.
 Raby, P. (2005). Porsche 911 Identification Guide. Herridge & Son. ISBN 0-9541063-8-5.
 Wood, J. (1997). Porsche: The Legend. Parragon. ISBN 0-7525-2072-5.
 Tobias Aichele: Porsche 911 – Forever young. Motorbuch-Verlag, Stuttgart 2004, ISBN 3-613-01546-3.
 Jörg Austen, Sigmund Walter: Porsche 911 – Die technische Dokumentation von 1963 bis 2009. Motorbuch-Verlag, Stuttgart 1. Auflage 2008, ISBN 978-3-613-02973-6.
 Thomas Agethen; Sigmund Walter: Typenkompass Porsche. Personenwagen seit 1948. Motorbuch-Verlag, Stuttgart 2003, ISBN 3-613-02157-9.
 Lothar Boschen, Jürgen Barth: Porsche-Sondertypen und -konstruktionen. Motorbuch-Verlag, Stuttgart 1984, ISBN 3-87943-805-6.
 Randy Leffingwell: Porsche 911 – Das Kompendium. GeraMond, München 2012, ISBN 978-3-86245-702-1.
 Jürgen Barth, Gustav Büsing: Das große Buch der Porsche-Typen. Modelle mit Heckmotor. Motorbuch-Verlag, Stuttgart 2010, ISBN 978-3-613-03241-5.
 Marc Bongers: Porsche. Serienfahrzeuge und Sportwagen seit 1948. Motorbuch-Verlag, Stuttgart 2004, ISBN 3-613-02388-1.
 Stuart Gallagher: Faszination Porsche. Parragon Books Ltd, Bath, ISBN 1-4054-8355-5.
 Thomas Gruber, Georg Konradsheim (Hrsg.): Carrera RS. T.A.G Verlag, Wien.
 Achim Kubiak: Faszination 911. Die Typologie des Porsche 911. Delius-Klasing-Verlag, Bielefeld 2004, ISBN 3-7688-1581-1.
 Randy Leffingwell: Porsche 911 – Perfektion und Design. HEEL-Verlag, Königswinter 2006, ISBN 3-89880-641-3.
 Ulf Poschardt: 911. Klett-Cotta Verlag, Stuttgart 2013, ISBN 978-3-608-94742-7.
 Nicky Wright: Porsche – Traumauto made in Germany. Orbis-Verlag, München 1990, ISBN 3-572-09989-7.
 François Allain, Porsche 911 : Chronologie d'un mythe, ETAI, 1999, 158 p. ISBN 2-72688-378-8.
 Constantin Parvulesco, Porsche : La passion du sport, ETAI, 2006, 207 p. ISBN 2-7268-8664-7.

Εξωτερικοί σύνδεσμοι 

 Η επίσημη διεθνής ιστοσελίδα της Porsche 911
 Η επίσημη Αμερικανική ιστοσελίδα της Porsche 911
 Η επίσημη ιστοσελίδα της εξέλιξης της Porsche 911
 Τα κλασικά μοντέλα της Porsche

Μοντέλα Porsche
Αυτοκίνητα πολυτελείας
Γερμανικά αυτοκίνητα
Αυτοκίνητα ράλλυ
Σπορ αυτοκίνητα
Αυτοκίνητα με κινητήρα πίσω